A Törvényszék (hatodik tanács) 2017. szeptember 14‑i ítélete – Università del Salento kontra Bizottság

(T‑393/15. sz. ügy)

„Választottbírósági kikötés – »Alapvető jogok és jogérvényesülés« általános program – »Büntetőjogi jogérvényesülés« egyedi program – A Bizottság által valamely támogatási megállapodás végrehajtása teljesítéseként kifizetett összegek behajtása – A követelések beszámítása – A kereset részleges átminősítése – Annak megállapítása iránti kérelem, hogy valamely szerződéses követelés nem áll fenn”

1. Bírósági eljárás–A Törvényszék előtt választottbírósági kikötés alapján történő keresetindítás–Az alapvető jogok és jogérvényesülés általános program keretében kötött támogatási szerződések–Az 1605/2002 rendelet alapján a Bizottság által elfogadott, tartozások és követelések egymással szembeni, peren kívüli beszámításáról szóló határozat–E határozat megsemmisítése, valamint annak megállapítása iránti kereset, hogy az említett követelések nem állnak fenn–A megsemmisítés iránti kereset szerződéses jellegű jogvitára vonatkozó keresetté való részleges átminősítése–Feltételek (EUMSZ 263. és EUMSZ 272. cikk; a Törvényszék eljárási szabályzata, 76. cikk, d) pont; 1605/2002 tanácsi rendelet) (lásd: 26–29., 31–34. pont)

2. Bírósági eljárás–Kereset jogi alapja–A felperest, nem pedig az uniós bíróságot illető választás (lásd: 30. pont)

3. Megsemmisítés iránti kereset–Az uniós bíróság hatásköre–Megállapítási ítélet iránti kérelem–Elfogadhatatlanság (EUMSZ 263. cikk) (lásd: 68. pont)

4. Bírósági eljárás–Keresetlevél–Alaki követelmények–A jogvita tárgyának megjelölése–A felhozott jogalapok rövid ismertetése–A felperes kereseti kérelmeinek egyértelmű megfogalmazása (A Bíróság alapokmánya, 21. cikk; a Törvényszék eljárási szabályzata, 76. cikk, d) és e) pont) (lásd: 74–77. pont)

5. Bizottság–Hatáskörök–Az Unió költségvetésének végrehajtása–Követelések beszámítás útján történő beszedése–Feltételek–Ugyanazon projekthez kapcsolódó beszámítandó követelések–Hiány–Előzetes kötelezettség, hogy meggyőződjenek arról, hogy a tervezett beszámítás ellenére az érintett forrásoknak az előírt célokra használják fel, és az e források odaítélését igazoló cselekvéseket végrehajtják–Hiány (lásd: 107., 108. pont)

6. Intézmények jogi aktusai–Indokolás–Kötelezettség–Terjedelem–A címzett által ismert összefüggésbe illeszkedő határozat (EUMSZ 296. cikk) (lásd: 112. pont)

Tárgy

Egyrészt az EUMSZ 263. cikk alapján arra irányulóan benyújtott kérelem, hogy először is semmisítsék meg a 2015. május 4 i D/C4 – B.2 – 005817. sz. bizottsági határozatot, amellyel a Bizottság beszámítást alkalmazott a felperesnek az Entice (Explaining the nature of technological innovation in Chinese enterprises) elnevezésű projekt keretében egy szerződés teljesítése vonatkozásában fennálló követelése és a felperesnek egy másik, „Judicial Training and Research on EU crimes against environment and maritime pollution” elnevezésű projekt keretében egy szerződés teljesítése vonatkozásában fennálló tartozása között, másodszor semmisítsenek meg minden korábbi, későbbi vagy mindenesetre e határozathoz kapcsolódó további határozatot, harmadszor pedig kötelezzék a Bizottságot arra, hogy fizesse meg a felperes részére az Entice projekt végrehajtása alapján neki járó összegeket, másrészt az EUMSZ 272. cikk alapján annak megállapítása iránt benyújtott kérelem, hogy a Bizottság által a második projekt végrehajtása címén érvényesített követelése nem áll fenn.

Rendelkező rész

1) A Törvényszék a keresetet elutasítja.